РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  46
от заседание на Комисия ”Професионална квалификация, информационни технологии и статистика” на ВСС,
проведено на 30.10.2012 г.

Днес, 30.10.2012 г. /вторник/ от 09.00 часа се проведе заседание на комисия “Професионална квалификация, информационни технологии и статистика” на ВСС, в състав:

ПРЕДСЕДАТЕЛ:	Румен Георгиев
ЗАМ. ПРЕДСЕДАТЕЛ: Мария Кузманова
     ЧЛЕНОВЕ:	Галина Карагьозова
						Даниела Костова
					Елка Атанасова
					Михаил Кожарев
					Юлия Ковачева

На заседанието присъстваха експертните сътрудници към комисията: Валери Михайлов – директор дирекция „Информационни системи”, Мая Атанасова - старши експерт-юрисконсулт дирекция „Правна” и Румен Митев – главен експерт съдебна статистика.

1. ОТНОСНО: Извлечение от протокол № 48/24.10.2012 г. от заседанието на комисия „Бюджет и финанси” на ВСС относно искане от административния ръководител на Административен съд гр. Разград за осигуряване на средства за абонамент на правно информационна система „АПИС” за 2013 г.

КОМИСИЯ “ПРОФЕСИОНАЛНА КВАЛИФИКАЦИЯ,
ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1.1. Отлага разглеждането на т. 1 от дневния ред за следващо заседание.
1.2. Да се поиска информация от административния ръководител на Административен съд гр. Разград кои продуктите на правно информационна система „АПИС” включва абонаментът  и за колко работни места.
1.3. Експертните сътрудници на комисията да изготвят информация за цените на продуктите в зависимост от броя работни места, след което да се определят лимити за абонамент на правно информационни програмни продукти.

2. ОТНОСНО: Искане от административния ръководител на Военен съд гр. Плевен за вътрешно компенсирани промени по бюджетната сметка за 2012 г. за закупуване на два броя компютърни конфигурации.

КОМИСИЯ “ПРОФЕСИОНАЛНА КВАЛИФИКАЦИЯ,
ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

2.1. Дава положително становище по искането от административния ръководител на Военен съд гр. Плевен за вътрешно компенсирани промени по бюджетната сметка за 2012 г. за закупуване на два броя компютърни конфигурации.
2.2. Препраща писмото от административния ръководител на Военен съд гр. Плевен на комисия „Бюджет и финанси” на ВСС, по компетентност.

3. ОТНОСНО: Искане от административния ръководител на Окръжен съд гр. Шумен за увеличаване на бюджетната сметка за 2012 г. за закупуване на два броя компютърни конфигурации и два броя принтери.
В съответствие с взетото решение по протокол  44 от 17.10.2012 г., т.3

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

3.1. Дава положително становище по искането от административния ръководител на Окръжен съд гр. Шумен за закупуване на два броя компютърни конфигурации на единична цена съгласно приетите лимити - до 1100.00 лв. и два броя принтери - до 250.00 лв.
3.2. Препраща писмото на комисия „Бюджет и финанси” на ВСС, по компетентност.

4. ОТНОСНО: Искане от административния ръководител на Районен съд гр. Лом за осигуряване на средства за закупуване на един брой компютър.
В съответствие с взетото решение по протокол  44 от 17.10.2012 г., т.3

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

4.1. Дава положително становище по искането от административния ръководител на Районен съд гр. Лом за закупуване на един брой компютър на цена съгласно приетите лимити - до 1100.00 лв..
4.2. Препраща писмото на комисия „Бюджет и финанси” на ВСС, по компетентност.

5. ОТНОСНО: Извлечение от протокол № 48/24.10.2012 г. от заседанието на комисия „Бюджет и финанси” на ВСС относно искане от административния ръководител на Районен съд гр. Пирдоп за осигуряване на средства за закупуване на ПП „JES” за обслужване на делата в съдебно-изпълнителната служба.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

5.1. Изпраща писмото от административния ръководител на Районен съд гр. Пирдоп на Министерство на правосъдието, по компетентност в частта му за осигуряване на програмен продукт за обслужване на делата в съдебно-изпълнителната служба .

6. ОТНОСНО: Извлечение от протокол № 48/24.10.2012 г. от заседанието на комисия „Бюджет и финанси” на ВСС относно искане от административния ръководител на Районен съд гр. Царево за осигуряване на средства за закупуване на мултифункционално устройство.
От писмото на административния ръководител на Районен съд гр. Царево и от приложената оферта е видно, че се касае за искане за закупуване на цифрова копирна машина

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

6.1. Искането от административния ръководител на Районен съд гр. Царево за закупуване на цифрова копирна машина не е от компетентност на комисия ПКИТС.
6.2. Връща писмото на комисия „Бюджет и финанси” на ВСС.

7. ОТНОСНО: Искане от административния ръководител на Районен съд гр. Трявна за закупуване на един брой цифрова копирна машина и един брой скенер.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

7.1. Искането от административния ръководител на Районен съд гр. Трявна за закупуване на цифрова копирна машина не е от компетентност на комисия ПКИТС.
7.2. Отлага разглеждането на искането за закупуване на 1 брой скенер за м. ноември 2012 г., в съответствие с взетото решение по протокол  44 от 17.10.2012 г., т.3.
7.3. Препраща писмото на комисия „Бюджет и финанси” на ВСС, по компетентност, в частта му за закупуване на цифрова копирна машина.
7.4. Да се уведоми административния ръководител на Районен съд гр. Трявна за взетото решение.

8. ОТНОСНО: Искане от административния ръководител на Районен съд гр. Асеновград за закупуване на три броя компютърни конфигурации и два броя UPS.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

8.1. Отлага разглеждането на искането от административния ръководител на Районен съд гр. Асеновград за закупуване на 1 брой скенер за м. ноември 2012 г., в съответствие с взетото решение по протокол  44 от 17.10.2012 г., т.3.
8.2. Да се уведоми административния ръководител за взетото решение.

9. ОТНОСНО: Писмо от Консорциум “Лирекс БГ” ООД – „Индекс-България” ООД с предложение за спазване на правила за работа с АИС „Бюра съдимост”.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

9.1. Приема писмото от Консорциум “Лирекс БГ” ООД – „Индекс-България” ООД за сведение.
9.2. Да се изпрати писмо до административните ръководители на районните съдилища с указание да създадат необходимата организация за максимална сигурност на информацията в АИС „Бюра съдимост”. Копие от писмото да се изпрати на Консорциум “Лирекс БГ” ООД – „Индекс-България” ООД.
9.3. В края на м. 11.2012 г. да се проведе посканата с писмото среща с представители на Консорциум “Лирекс БГ” ООД – „Индекс-България” ООД. 

10. ОТНОСНО: Извлечение от протокол № 2/23.10.2012 г. от заседанието на комисия „Публична комуникация” на ВСС относно обсъждане на необходимостта от обновяване на Интернет-страницата на ВСС.
Предвид насрочения за 1 ноември избор на директор на НСлС, за който чрез формата за контакт може да се получи информация на становището на магистратите, тя е въведена съгласувано с председателя на комисия ПКИТС на 25 октомври, за което са уведомени и медиите, включително чрез прессъобщение в сайта на ВСС и е изпратено писмо до административните ръководители с указание да съобщят паролата за първата тема на всички магистрати.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

10.1. Приема формата за контакт с ВСС във вида, в който е предложена.
10.2. Да се обсъдят следващи теми, по които да се иска мнението и нтановището на магистратите, като една от тях може да бъде  „Предложения за промени в статистическите форми”.
10.3. Извлечение от решението да се предостави на комисия „Публична комуникация”.

11. ОТНОСНО: Писмо от председателя на УС на ПРСС относно представяне на постиженията на съдилищата, участващи в програмата „Съдилища-модели и съдилища-партньори”.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

11.1. Възлага на Румен Георгиев - Председател на комисията, да съгласува с другите комисии дата за среща с представители на ПРСС.

12. ОТНОСНО: Писмо от председателя на Административен съд гр. Силистра във връзка с отчитането на срока на свършените дела в колона 6а, 6б и 6в в Отчета за работата на съда (Приложение 1).
	
КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

12.1. Възлага на Румен Митев – главен експерт съдебна статистика при АВСС да подготви и изпрати отговор на председателя на Административен съд гр. Силистра.

13. ОТНОСНО: Писмо от председателя на Районен съд гр. Радомир с предложения за промени в отчетните форми.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

13.1. Възлага на Румен Митев – главен експерт съдебна статистика при АВСС да подготви и изпрати отговор на председателя на Районен съд гр. Радомир.

14. ОТНОСНО: Писмо от председателя на Административен съд София-град с предложение за промени в съдържанието на решение на КПКИТС по т. 7 от протокол № 13/31.03.2009 г. и решение по т. 16.2. от протокол № 3/31.01.2009 г. на ВСС.
	
КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

14.1. Възлага на Румен Митев – главен експерт съдебна статистика при АВСС да подготви и изпрати отговор на председателя на Административен съд София-град.

ДОПЪЛНИТЕЛНИ ТОЧКИ:

15. ОТНОСНО: Извлечение от протокол № 32/24.10.2012 г. от заседанието на комисия „Международна дейност” на ВСС относно Указания за разработване на проекти по Оперативна програма „Административен капацитет”.
	
КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

15.1. Приема за сведение Указания за разработване на проекти по Оперативна програма „Административен капацитет”.

16. ОТНОСНО: Извлечение от протокол № 32/24.10.2012 г. от заседанието на комисия „Международна дейност” на ВСС относно доклад от Светослав Данчев – системен администратор в Апелативен съд гр. Велико Търново за участието му в 4-та среща на подгрупата от експерти за Европейския портал за правосъдие с цел обсъждане на Европейския идентификатор за съдебна практика, проведена в гр. Брюксел, Белгия.
	
КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :
16.1. Приема за сведение доклада от Светослав Данчев – системен администратор в Апелативен съд гр. Велико Търново.
16.2. Докладът от Светослав Данчев – системен администратор в Апелативен съд гр. Велико Търново за участието му в 4-та среща на подгрупата от експерти за Европейския портал за правосъдие с цел обсъждане на Европейския идентификатор за съдебна практика, проведена в гр. Брюксел, Белгия, да се публикува на Интернет-страницата на ВСС, раздел „Доклади” – „Доклади от международни срещи”.

17. ОТНОСНО: Сигнал от Илияна Асенова-Трендафилова – следовател в ОСлО в Окръжна прокуратура гр. Варна (отложена от 23.10.2012 г.).
След като се запозна подробно със сигнала
	
КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

17.1. Няма технически проблем във функционирането на програмния продукт за случайно разпределение, касае се за организацията  за използването му.
17.2. Изпраща сигнала от Илияна Асенова-Трендафилова – следовател в ОСлО в Окръжна прокуратура гр. Варна на  Инспектората към ВСС за проверка, за резултатите от която да бъде уведомена комисията.

ПРЕДСЕДАТЕЛ
НА КОМИСИЯТА:

РУМЕН ГЕОРГИЕВ